
RAPORT DE SPECIALITATE
privind prelungirea prin act adițional,  pe o perioada de 3 ani a contractului de închiriere nr. 369/30.12.1998, încheiat cu Spitalul Clinic Județean de Urgență “PIUS BRÂNZEU” – Policlinica pentru Sportivi


     	Având în vedere Expunerea de motive nr. SC2018 – 027461/20.11.2018 a Primarului Municipiului Timișoara și Proiectul de hotarâre privind prelungirea prin act adițional, pe  o perioadă
de 3 ani  a  contractului  de  închiriere  nr. 369/1998, încheiat cu Spitalul Clinic Județean de Urgență
“PIUS BRÂNZEU” – Policlinica pentru Sportivi, facem următoarele precizări :
	Spitalul Clinic Județean de Urgență “PIUS BRÂNZEU” – Policlinica pentru Sportivi deține cu contract de închiriere  spațiul cu altă destinație, situat în Timișoara str. Bela Bartok nr. 17, SAD 2/2, în suprafață de 315,99 mp, obiect al  contractului de închiriere nr. 369/1998, care   expiră la data de 21.12.2018.
	Acest spațiu este situat în imobilul înscris în CF 401483-C1-U3, nr.top 9654, în proprietatea  Statului Român prin Municipiul Timișoara.
	Acest spațiu este utilizat de către Spitalul Clinic Județean de Urgență “PIUS BRÂNZEU” – Policlinica pentru Sportivi pentru desfășurarea activității Ambulator de specialitate pentru sportivi.
	Prin cererea cu numărul CT2018-005605/05.11.2018, Spitalul Clinic Județean de Urgență “PIUS BRÂNZEU” – Policlinica pentru Sportivi a solicitat prelungirea contractului de închiriere numărul 369/1998.
	Solicitarea Spitalului Clinic Județean de Urgență “PIUS BRÂNZEU” – Policlinica pentru Sportivi cu numărul  CT2018-005605/05.11.2018,  a fost analizată în ședința din 15.11.2018 a Comisiei de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr. 549/24.10.2018. 
	Comisia a hotărât prelungirea pe o perioadă de 3 ani a contractului de închiriere nr. 369/1998, încheiat cu Spitalul Clinic Județean de Urgență “PIUS BRÂNZEU” – Policlinica pentru Sportivi, prin întocmirea actului adițional la acest contract, de la data de 22.12.2018 până la data de 21.12.2021.
Spațiul a fost verificat prin adresele:
- CT2018-5297/31.10.2018 Serviciul Juridic;
- CT2018-3695/30.10.2018 Compartimentul Administrare Fond Funciar; 
- CT2018-5297/02.11.2018 Biroul Clădiri Terenuri
	În conformitate cu prevederile art.36, alin.2 lit.(c) din Legea nr. 215/2001, privind administraţia publică locală, republicată și modificată;
	În temeiul art.45 din Legea nr. 215/2001 privind administraţia publică locală, republicată şi modificată;
            Având  în vedere prevederile legale expuse în prezentul raport, apreciem că Proiectul de hotărâre  privind prelungirea prin act adițional, pe o perioadă de 3 ani a contractului de închiriere nr. 369/1998, încheiat cu Spitalul Clinic Județean de Urgență “PIUS BRÂNZEU” – Policlinica pentru Sportivi, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

